《淮阴钓台》
清代·钱宝琛

汉家机智驭英才，国士遭逢绝可哀。一剑孤依真主去，双符虚可假王来。

庭中握手诬谁辨，卧内牧兵气早灰。他日歌风空太息，清淮古沛两荒台。

作者简介：（1785—1859）江苏太仓人，字楚玉，一字伯瑜，晚号颐叟。嘉庆二十四年进士。道光间历任长芦盐运使，云南按察使，浙江布政使及湖南、江西、湖北等省巡抚。咸丰间奉命办理江苏团练事宜。有《存素堂全集》。